، *رژن ءِ بلوچ*
کسان سالیں اکتر ءِ مھمد بکش 2010 ءَ ماں کراچی ءَ آتک پہ وانگ ءُ زانگ ءِ ھاترا کہ وتی زند ءَ یک بانداتے بہ دے آں پہ وتی باندات ءَ جْوانیں زندے بہ پلگار آں .
 بلے آئی ءِ دل ءَ بس وتی زند ءِ رژنائی ءِ ھالی گم نہ ات بلکیں آ مدام جیڑگ ءَ ات کہ من چوں بہ کن آں کہ کسانیں زھگاں پہ چے کت بہ کنان ءُ آھانی زند ءَ یک رژنے چون بہ بلین آں .
 مدام کہ آئی ءَ وتی میتگ ءِ کسانیں چک پہ ناں وانندی ءَ ءُ پہ لاچاری ءَ دیست انت آئی ءِ دل ءَ گمانی اوبالے ایر بوت گش ئے آ بے تاھیر ات توک ءَ وت ءَ وت ورگ ءَ،ات
 گڑا آئی ءِ دل ءَ اتک کہ منی شھدربرجاه ءَ چہ موکل بہ اَنت گڑا وتی لوگ ءَ، نندان ءُ اے کسانیں زھگاں درونت دے آں (بزان سبک) دے آں کہ بلّے اے چک وتی باندات ءَ پہ یک شریں مکانی ءَ سر بہ بنت.
 آئی ءِ ھر وھد ءَ جھد ءُ واھشت ھمیش اَت کہ چاگرد بے الم (علم) ءَ پلگار نہ بیت اے کار ءَ مارا جواناں جھد کنگی انت.
 گڑا واجہ اکتر جان ءَ وتی لوگ ءَ زھگانی وانینگ بندات کت پہ مپت وانینت انت ءُ سر ءُ سوج دات انت.
 بلے ما درست زان ایں کہ کراچی ءِ وڑیں شھری ءَ لوگ ءُ جاگہ ءِ باز تکانسری انت.
 گڑا اکتر جان چیزے وھد ءَ پد ھمے نندگ جاہ ءَ تکانسری ءِ آماچ ءَ گور جت واجہ پد ءَ گوں داشتگیں واھگاں بے مراد بوت اے کار ھمد ءَ مھتل بوت ءُ اوشت ءِ اماچ بوت.
 بلے اے درد ءَ واجہ باز تکانسر کتگ ات پد ءَ انچوش نہ نشت ءُ پاھار نہ کش ات وتی جھد برجم داشت اد ءَ جست اود ءَ گوں سنگتاں گپ ءُ ھبر کہ یار مارا اے وڑ نندگی نہ انت لازم یک وڑے کنگی انت.
 گڑا 2013 ءَ پد ء‍‍َ اکتر جان ءِ واھگاں گرک جنگ بندات کت بلے اے بری آئی ءِ بزّگیں سنگتاں گوں اکتر جان ءَ ھم کوپگی کنگ بندات کت.
 گڑا آیانی ارادہ ات کہ ما کوھی گوٹھ ءَ یک ٹوشین سنٹر ءِ پچ کن ایں
 اے برے گوش ئے آیانی ھجگیں کشار ءِ تج پد ءَ چرگ بوت انت
 بازیں تکانسری ءِ ءُ جنجالانی آماچ بوت انت جاگهے اوں نہ رس ایت ءُ دگہ بازیں جنجال.
 ھیر بلے اکتر گوں سنگتاں دلپروش نہ بوت وتی جھد سنگتاں برجاہ داشت
 3اگست ءَ 2015پدا اکتر جان ءِ اے واھگاں گرک جنگ بناہ کت
 بلے اے بری اے کشار ءِ آپ دیوک چیزے سنگت پدا لھتے شاگرد ات انت.
 اے برے شاگرد ءُ سنگت انچوش گوں اکتر ءَ ھمراہ ات انت کہ ایشان گوشت ھرچ وڑیں توپان بئیت بلے ما وتی اے واھگ ءَ الم سوبیں کن ایں.
 گڑا کل ھوار بوت انت ایشاں ایجوکیشن سوسائٹی یے جوڑ کت آئی ءِ نام رژن ءِ بلوچ ایر کت
 چوناھا اے رژن ءِ بلوچ ایر کنگ ءَ بازیں جنجال مشکل بوتگ انت بلے بل آ گپاں ھیر
 بلے انچوش گوش انت کہ یک انسانے جھد بہ کنت الم جھدانی برورد ئِے سر بیت ءُ اکتر ءِ گوں سنگتاں بزاں اے اولی پدیانک ءَ کہ آیان وتی پاد جتگ ات انت
 وتی جھد برجاہ داشتگ ات انت
 بلے کمک گپ کنگ ادا لوٹ آں کہ اکتر یک ھست مندیں مردمے نہ انت بس یک وانوکیں زھگے بوتگ بلے آئی ءِ ھمے جھد بوتگ کہ من اے چاگرد ءَ الم پہ وتی جھد ءَ وتی وس ءَ چیزے بہ کن آں بلے من لوٹ آں الم (علم) پہ وتی کوشت ءَ،بھر بہ کن آں گڑا انچوش کہ آئی ءِ سنگتاں دیست کہ واکی اے سنگت دل پھک انت پہ وتی کاراں گڑا آیاں اکتر جان ءَ دست چیر داتگ انت ءُ ھم کوپگ بوتگ انت
 آئی ءِ ھر وھد ءَ گوشگ اے بوتگ کہ اِلم ( علم ) کیت زانت کیت مئے چاگرد گڑا پلگار بیت نشہ ءِ سلکاری کم بوّان بیت انچوش مردم دیمروی کنت اے یک بلاھیں واھگے بوتگ باید کہ ھر نوجوان اے واھگ ءَ بہ دار ایت.
 انگت اکتر جان ءَ وتی جھد اد ءَ نہ داشتگ ات
 مروچی بَل اِتگیں چراگ رژن ءِ بلوچ بس کوھی گوٹھ ءَ نہ بل اِتگ اناں
 مروچی من سالھ گوٹھ، ولی مھمد گوٹھ، جام کنڈہ ءُ شپیک گوٹھ ءَ کسانیں نودربرانی تھاریں کِشکاں رژناہ کنان انت.
 بلے رژن انگت اد ءَ اوشت نہ انت ماں ھب چوکی ءَ آیان وتی رژن ءِ یک سنٹرے کہ آ انگریزی زبان ءَ ٹوشن وانین انت من گوش آں منی واھگ منی کلوہ انت پہ اکتر جان ءَ کہ انگت روان بہ کن مارا مکران ءَ چرے رژن ءَ،بے بھر مہ کن.
 ھاں من دگہ یک ھبرے ءَ بے ھال بوت آں
 رژن ءِ دگہ یک شری یے ایش انت کہ ھرچ کجام زھگ ءَ پیس بزاں زَرّ نیست یا کمزور انت لوگی یا زرّی ھالت شر نہ انت گڑا اے چکاں پہ مُپت وانین ایت
 دومی یک کسانیں زرّی ءَ کہ ماھے دو سد کلدار یک چکے ءِ پیس انت اے گپ من ءَ باز دوست بوت کہ پہ لاچار گریب ءُ مسکیناں رژن ءَ وتی مھروانی پیشرداشتگ ءُ پدر کتگ
 دومی منی دوا انت کہ اے وڑیں سنگت ءُ برات سلامت بہ بات انت دائم وش نود بات انت
 من وانوکاں اے اوں سرپد کنگ لوٹ آں کہ اے سنگت ناں امیرے نہ تاجری چکے نہ اشاں دگہ انجیوز ءُ یا سرکاری مدت گوں اناں اے وتی جھد ءَ اے جاہ ءَ سر انت مچ سنگتانی یک دستی ءِ بروردے بوتگ کہ اد ءَ سر بوتگ انت .
 ھرچ سنگت جھد بہ کنت الم برورداں گند ایت .
 بلے من گوں رژن ءِ کلیں سنگتاں ءُ اکتر جان ءَ ھاس دزبندی کن آں کہ وتی ماتیں زبان ءَ اوں بوانین ات گوں کہ بلوچی مئے وتی شھدیں زبان انت.
 زبان بیت راج مان انت سلامت بات ات
*گپوردرملکی*